《水亭夜坐》
宋代·于石

水光涵月浸虚窗，醉倚栏干午夜凉。
蛙一两声隔篱落，萤三四点过池塘。
风摇松影蛟龙活，露泻荷盘翡翠香。
俯仰不知天地阔，悠然长啸据胡床。

作者简介：元间婺州兰溪人，字介翁，号紫岩，更号两溪。貌古气刚，喜诙谐，自负甚高。宋亡，隐居不出，一意于诗。豪宕激发，气骨苍劲，望而知其为山林旷士。有《紫岩集》。